Tanĝero-Tetuano-Al Hoceima

Tanĝero-Tetuano-Al Hoceima, france Tangier-Tétouan-Al Hoceima, arabe ‫طنجة-تطوان-الحسيمة‬ kaj en norma maroka tamaziĥta lingvo ⵜⴰⵎⵏⴰⴹⵜ ⵜⴰⵏⵊⴰ ⵜⵉⵟⵟⴰⵡⵉⵏ ⵍⵃⵓⵙⵉⵎⴰ - estas unu el la 12 regionoj de la reĝlando Maroko. La administra centro estas la urbo Tanĝero - kaj la dua plej grava urbo, ne mirige se oni rigardas la regionan nomon, estas la urbo Tetuano. La regiono estis fondita en 2015. Laŭ la stato de la jaro 2024 en la regiono vivis sume 4 030 222 personoj sur areo de 16 010 kvadrataj kilometroj. Tio rezultigas loĝdenson de 252 loĝantoj/km². Laŭ la censo de 2024 temis entute pri 1 048 860 hejmoj. La teritorio havas komunan limon kun Orienta Maroko, Feso-Meknes kaj Rabat-Salé-Kénitra. Historie ĝi estis la kerno de la iama teritorio de la hispana protektorato nomita Hispana Maroko (1912-1956). Lokaj lingvoj En la regiono parolatas la Ghomara, Tarifit kaj maroka araba lingvo. Eksteraj ligiloj Oficiala retejo (arabe kaj france)